Kurdistan Iran (Kurdistana Îranê e kurdeg) pe Kurdistan ar reter (Kurdistana Rojhilat pe Rojhilatê Kurdistan e kurdeg) eo an anv a reer eus an tammoù eus Iran zo annezet gant Kurded, war harzoù Irak ha Turkia. Meur a broviñs eus Iran a gaver eno : lodennoù bras eus Azerbaidjan ar Chornôg, Proviñs Kordestan, Proviñs Kermanshah, Proviñs Ilam ha tammoù eus Proviñs Lorestan. Poblet eo ar vro-se gant Kurded dreist-holl, ur seizh million hanter bennak anezho. Al lodenn reterañ eus an tachennoù annezet gant Kurded eo: abalamour da se e vez anvet Kurdistan ar reter gant lod.